Mehmet Rüştü Tiryaki

Mehmet Rüştü Tiryaki (jdb. 1971, li Amed, Bakurê Kurdistanê), parêzer û siyasetmedarê kurd e ku di Partiya Çep a Kesk de siyasetmedarî dike.

 Jînenîgarî 
Tiryakî di sala 1971ê de li Amedê hatiye dinê. Li Wezareta Tenduristiyê wek karmendê tenduristiyê, paşê jî li Midûriyeta Tenduristiyê ya Amedê û Nexweşxaneya Onkolojiyê ya Enqereyê xebitiye. Tiryaki endamê damezrîner ê Yekîtiya Karkerên Tenduristî û Civakî ye. Di heman demê de li KESKê û EĞİTİM-SENê jî wek şêwirmendê hiqûqî xebitiye.
 Kariyera siyasî 
Ji hezîrana sala 2015an ve nûnerê Lijneya Bilind a Hilbijartinê (YSK) ya HDPê ye. Di hilbijartina hezîrana sala 2018an de wekê parlementerê ji HDPê hate hilbijartin.

Tiryakî rexnegirekî girîng e ji organîzekirina hilbijartinan ji aliyê hikûmeta Tirkiyê ve ku wek zehmetkirina dengdana girtiyan û veguheztina sindoqên dengdanê li deverên kurdî ku wî gotiye ku ev yek ji bo kêmkirina rêjeya dengên partiya wî ye. Di gulana sala 2019an de jî Lijneya Bilind a Hilbijartinê ya Tirkiyê bi diziya daneyên astengdarên derûnî ji bo betalkirina encamên hilbijartina Şaredariya Stenbolê sûcdar kiribû. Tiryakî ji BBC Tirkî re ragihandiye û aniye ziman ji Lîjneya Bilind a Hilbijartinê re gotiye "Dema we ji bo betalkirina hilbijartinê serlêdan kir, we got ku 20 hezar astengdarên derûnî deng dane û we daneyên kesane yên Wezareta Tenduristiyê diziye."

Di mijdara sala 2019an de Tiryakî diyar kiribû ku ji sala 2015an û vir ve li Tirkiyeyê 16 hezar û 300 endamên HDPê hatine binçavkirin û 3 hezar û 500 endamê HDPê jî girtî ne.

Li gorî daneyên sala 2019an li dora 16 hezar endam û siyasetmedarên HDPê hatine desteser kirin û 6 hezar endam û siyasetmedarên HDPê girtî ne.
 Çavkanî 

Kategorî:Endamên Parlamena Tirkiyeyê ya 26an
Kategorî:Endamên Parlamena Tirkiyeyê ya 27an
Kategorî:Endamên Parlamena Tirkiyeyê ya 28an
Kategorî:Jidayikbûn 1971
Kategorî:Kesên ji Amedê
Kategorî:Mirovên zindî
Kategorî:Parlamenterên Batmanê
Kategorî:Siyasetmedarên kurd
Kategorî:Siyasetmedarên kurd ên Bakurê Kurdistanê
Kategorî:Siyasetmedarên Partiya Demokratîk a Gelan
Kategorî:Siyasetmedarên Partiya Wekhevî û Demokrasiya Gelan